CELEX: 32007R0119
Language: mt
Date: 2007-02-08 00:00:00
Title: Regolament tal-Kummissjoni (KE) Nru 119/2007 tat- 8 ta' Frar 2007 li jemenda r-Regolament (KE) Nru 493/2006 li jistabbilixxi miżuri tranżitorji fil-qafas tar-riforma tal-organizzazzjoni komuni tas-swieq fis-settur taz-zokkor

5.12.2008           MT              Il-Ġurnal Uffiċjali ta’ l-Unjoni Ewropea                          835

32007R0119

9.2.2007                        IL-ĠURNAL UFFIĊJALI TA’ L-UNJONI EWROPEA                            L 37/3

                   REGOLAMENT TAL-KUMMISSJONI (KE) Nru 119/2007

                                            tat-8 ta' Frar 2007

    li jemenda r-Regolament (KE) Nru 493/2006 li jistabbilixxi miżuri tranżitorji fil-qafas
            tar-riforma tal-organizzazzjoni komuni tas-swieq fis-settur taz-zokkor

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 318/2006 tal-20 ta’ Frar 2006 dwar l-
organizzazzjoni komuni tas-swieq fis-settur taz-zokkor1, u b’mod partikolari l-punt a) tal-
Artikolu 44 tiegħu,

Billi:

(1)        Ir-Regolament tal-Kummissjoni (KE) Nru 493/20062 jistabbilixxi ċerti miżuri
           tranżitorji partikolari, li japplikaw għas-sena tal-ħsad 2006/2007, l-ewwel sena tal-
           ħsad li fiha saret l-implimentazzjoni tar-riforma tal-organizzazzjoni komuni tas-swieq
           fis-settur taz-zokkor.

(2)        Is-sitwazzjoni tas-suq Komunitarju għas-sena tal-ħsad 2006/2007 hija waħda li turi
           żbilanċ bejn is-suq taz-zokkor taħt il-kwota u s-suq taz-zokkor ’il barra mill-kwota.
           Filwaqt li hemm riskju li l-eċċess ta’ zokkor taħt il-kwota jmur għall-agħar, hemm
           ċans li d-disponibilità ta’ zokkor ’il barra mill-kwota li jintuża fl-industrija kimika ma
           jkunx biżżejjed matul it-tieni nofs tas-sena tas-suq 2006/2007, minħabba l-kwantitajiet
           prodotti, l-istokks u ż-żieda fit-talba għall-materja prima għall-fabbrikazzjoni tal-
           bijoetanol.

(3)        Għalhekk għandhom jiġu stabbiliti miżuri tranżitorji partikolari limitati għas-sena tas-
           suq 2006/2007, sabiex jerġa’ jinkiseb il-bilanċ bejn is-suq taz-zokkor taħt il-kwota u s-
           suq taz-zokkor ’il barra mill-kwota u sabiex tiġi ffaċilitata t-tranżizzjoni, fis-settur tal-
           industrija kimika u farmaċewtika, bejn l-iskema l-antika ta’ fornitura taz-zokkor
           prodott taħt il-kwota fis-seħħ matul is-sena tal-ħsad 2005/2006 u l-iskema l-ġdida,

1
           ĠU L 58, 28.2.2006, p.       1.     Ir-Regolament       emendat        bir-Regolament      tal-
           Kummissjoni (KE) Nru 1585/2006 (ĠU L 294, 25.10.2006, p.19).
2
           ĠU L 89, 28.3.2006, p.    11.   Ir-Regolament    emendat     bir-Regolament (KE) Nru 1542/2006
           (ĠU L 283, 14.10.2006, p. 34).
 ---pagebreak--- 836             MT              Il-Ġurnal Uffiċjali ta’ l-Unjoni Ewropea                  5.12.2008

      stabbilita fir-Regolament (KE) Nru 318/2006, ta’ fornitura taz-zokkor prodott ’il barra
      mill-kwota. L-implimentazzjoni tar-riforma tas-settur seħħet kompletament fl-aħħar
      tal-2006 biss u dan wassal għal inċertezza fis-settur li fixklet ħafna l-konklużjoni ta’
      kuntratti ta’ fornitura għas-sena tal-ħsad 2006/2007. Fil-fatt, dan it-tip ta’ kuntratt, fil-
      prattika, għandu jsir qabel ma jinżergħu l-pitravi, jiġifieri qabel ix-xahar ta’ Marzu ta’
      qabel. Il-miżuri stabbiliti f’dan ir-Regolament għandhom jippermettu li jkun hemm
      aktar flessibbiltà fil-ġestjoni tal-produzzjoni ’l barra mill-kwota u jassiguraw il-
      kunsinna ta’ zokkor lill-industrija kimika bi prezz li jikkorrispondi għall-prezz dinji.
      Għandu jingħata permess lill-fabbrikant li jissostitwixxi l-kwantitajiet ta’ zokkor
      industrijali b’zokkor prodott taħt il-kwota. Għaldaqstant, din il-possibbiltà għandha
      tingħata biss b’kundizzjoni li l-kontrolli supplimentari tal-kwantitajiet ikkunsinnati u li
      effettivament jintużaw mill-industija, isiru sewwa. Id-deċiżjoni li tingħata din il-
      possibbiltà għandha titħalla f’idejn l-awtoritajiet kompetenti tal-Istati Membri.

(4)   Id-dispożizzjonijiet dwar il-kunsinna u l-użu ta’ zokkor industrijali tar-Regolament tal-
      Kummissjoni (KE) Nru 967/2006 tad-29 ta’ Ġunju 2006 li jistabbilixxi regoli dettaljati
      għall-applikazzjoni tar-Regolament tal-Kunsill (KE) Nru 318/2006 dwar il-
      produzzjoni ’l barra mill-kwota fis-settur taz-zokkor3 għandhom japplikaw għall-
      kwantitajiet ikkunsinnati fil-qafas tal-miżuri tranżitorji stabbiliti f’dan ir-Regolament.

(5)   Għalhekk għandu jiġi emendat ir-Regolament (KE) Nru 493/2006.

(6)   Il-miżuri stabbiliti f’dan ir-Regolament huma konformi mal-opinjoni tal-Kumitat ta’
      Ġestjoni taz-Zokkor,

ADOTTAT DAN IR-REGOLAMENT:

                                             Artikolu 1

L-Artikolu 3a li ġej huwa miżjud fir-Regolament (KE) Nru 493/2006:

                                            “Artikolu 3a
                                    Użu ta’ zokkor taħt il-kwota

1.      Għall-kunsinni ta’ zokkor industrijali li għandhom isiru sat-30 ta’ Settembru 2007
        fil-qafas    tal-kuntratti    msemmijin        fl-Artikolu 6    tar-Regolament      tal-
        Kummissjoni (KE) Nru 967/2006*, l-awtoritajiet kompetenti tal-Istati Membri
        jistgħu jippermettu, b’talba tal-fabbrikant, li kwantità taz-zokkor li pproduċa taħt il-
        kwota, inkluż iz-zokkor irtirat skont l-Artikolu 3 ta’ dan ir-Regolament, tiġi
        kkunsinnata minnflok iz-zokkor industrijali prodott ’il barra mill-kwota.

2.      Il-kwantitajiet ta’ zokkor ikkunsinnati b’konformità mal-paragrafu 1 huma ddikjarati
        bħala materja prima industrijali, kunsinnati lill-persuna li tieħu ħsieb l-ipproċessar kif
        stabbilit     fil-punt     a)     tat-tieni     inċiż     tal-Artikolu       4(1)     tar-
        Regolament (KE) Nru 967/2006, għas-sena tas-suq 2007/2008.

3
       ĠU L 176, 30.6.2006, p.22.
 ---pagebreak--- 5.12.2008         MT            Il-Ġurnal Uffiċjali ta’ l-Unjoni Ewropea                  837

            3     Ir-rapporti msemmija fl-Artikoli 8 u 10 tar-Regolament (KE) Nru 967/2006
            jindikaw separatament il-kwantità kkunsinnata b’konformità mal-paragrafu 1 ta’ dan
            l-Artikolu.

_________________________

*       ĠU L 176, 30.6.2006, p.22. ”

                                             Artikolu 2

Dan ir-Regolament jidħol fis-seħħ mit-tielet jum wara li jiġi ppubblikat f’Il-Ġurnal Ufficjali
ta' l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 8 ta' Frar 2007.

                                                Għall-Kummissjoni
                                                Mariann FISCHER BOEL
                                                Membru tal-Kummissjoni